Държавен вестник, бр. 55, 2020 г., стр. 57

БРОЙ  55	
Д Ъ Р Ж А В Е Н  В Е С Т Н И К 	
СТР.  57  
Чл. 254. С цел спазване на задълженията, 
съдържащи се в разпоредбите на чл. 206, т. 3, 
когато реализират нетна покупка, търговските 
участници са длъжни да спазват изискванията 
на чл. 231.
Чл. 255. Търговски участници, избрали 
форма на разплащане съгласно чл. 253, т. 1 
и реализирали нетна покупка, са длъжни 
да преведат дължимите суми, включително 
тези, съдържащи се в Тарифата за таксите 
на БНЕБ – ЕАД, по определената за целта 
банкова сметка на оператора до 10,30 ч. в 
първия работен ден, следващ деня на издаване 
на фактурата.
Чл. 256. (1) Търговски участници, избрали 
форма на разплащане съгласно чл. 253, т. 2 
и реализирали нетна покупка, са длъжни да 
внесат сума по разплащателната сметка на 
БНЕБ – ЕАД, която да покрива нетната му 
покупка за седемдневен период, като се вземе 
предвид евентуално наличие на поредица от 
неработни дни.
(2) Всеки работен ден след издаване на 
фактура БНЕБ – ЕАД, приспада стойността 
на покупката, включително дължимите такси, 
от сумата на съответния търговски участник.
(3) Всеки търговски участник е длъжен 
да следи баланса на сумата за покриване на 
възникналите задължения за нетна покупка.
(4) При изразходване на наличните средства 
преди края на седемдневния период съот­
ветният търговски участник преминава към 
форма за покриване на задълженията си на 
дневна база в съответствие с чл. 255.
Чл. 257. БНЕБ – ЕАД, заплаща задълже­
нията си към нетните продавачи:
1. до третия работен ден, следващ деня 
на доставка, за количествата електрическа 
енергия, реализирани на пазарен сегмент 
„В рамките на деня“, при избрана форма за 
фактуриране съгласно чл. 247, т. 1, като от 
дължимата сума се приспада сумата на дъл­
жимите такси;
2. до втория работен ден, следващ деня 
на доставка, за количествата електрическа 
енергия, реализирани на пазарен сегмент „Ден 
напред“, при избрана форма за фактуриране 
съгласно чл. 248, т. 1, като от дължимата сума 
се приспада сумата на дължимите такси;
3. до втория работен ден, следващ деня на 
предоставяне на съответната фактура, при 
избрана форма за фактуриране в съответствие 
с чл. 247, т. 2 и 3 и чл. 248, т. 2 и 3, като от 
дължимата сума се приспада сумата на дъл­
жимите такси.
Раздел ХII
Разплащания на пазарен сегмент „Двустранни 
договори“
Чл. 258. Крайният срок за плащане на 
издадените от БНЕБ – ЕАД, фактури е до 
5 (пет) работни дни след издаването на съот­
ветната фактура.
Чл. 259. Продуктите по сделки, сключени 
на екран „Непрекъсната търговия“, се запла­
щат в съответствие със срока на доставка, 
както следва:
1. продукти със срок на доставка до 
31 (тридесет и един) календарни дни включи­
телно се заплащат не по-късно от 16,00 ч. в 
деня, следващ деня на сключване на сделката; 
продукти, за които крайният срок за подаване 
на оферти е до един или два дни преди първия 
ден на доставка, се заплащат не по-късно от 
14,00 ч. в деня за известяване на графици; при 
постъпване на сумата по банковата сметка на 
продавача се издава фактура за полученото 
плащане;
2. продукти със срок на доставка, по-дъ­
лъг от 32 (тридесет и два) календарни дни, 
се заплащат последващо два пъти месечно; 
продавачът е длъжен да издаде фактура, а 
купувачът е длъжен да заплати енергията 
до 5 (пет) работни дни след издаването на 
фактурата.
Чл. 260. Продуктите по сделки, сключени 
на екран „Търгове“, се заплащат в съответ­
ствие с параметрите, посочени от инициатора 
на търга.
Г л а в а  о с м а
НЕИЗПЪЛНЕНИЕ 
Раздел I
Отказ от сключване на допълнително спо­
разумение на пазарен сегмент „Двустранни 
договори“
Чл. 261. При отказ от сключване на до­
пълнително споразумение, отговарящо на 
изискванията на раздел VІ от глава шеста от 
страни по сделката, всяка от тях заплаща на 
БНЕБ – ЕАД, дължимите по сделката такси 
съгласно Тарифата за таксите на БНЕБ – ЕАД, 
за целия период на доставка.
Чл. 262. (1) При отказ от сключване на 
допълнително споразумение, отговарящо на 
изискванията на раздел VІ от глава шеста, 
от една от страните по сделката тази страна 
заплаща на БНЕБ – ЕАД, кумулативно стой­
ността на блокираното по сделката изискуемо 
обезпечение и стойността на дължимите от 
двете страни такси по сделката за целия пе­
риод на доставка.
(2) Стойността на блокираното по сдел­
ката изискуемо обезпечение се превежда на 
изрядната страна от БНЕБ – ЕАД.
Раздел II
Прекратяване на допълнително споразумение 
на пазарен сегмент „Двустранни договори“
Чл. 263. При прекратяване на допълнително 
споразумение по взаимно съгласие на страните 
всяка от тях заплаща на БНЕБ – ЕАД, в двоен 
размер стойността на дължимите такси съглас­
но Тарифата за таксите на БНЕБ – ЕАД, за 
първоначално уговорения период на доставка 
по съответното допълнително споразумение.